b'\n_START_ARTICLE_\nRamatas pagasts\n_START_SECTION_\nDaba\n_START_PARAGRAPH_\nAustrumu da\xc4\xbca atrodas T\xc4\x81lavas zemienes Burtnieku l\xc4\xabdzenum\xc4\x81, bet rietumu da\xc4\xbca - Viduslatvijas zemienes Metsepoles l\xc4\xabdzenum\xc4\x81. Augst\xc4\x81k\xc4\x81 vieta pagast\xc4\x81 - p\xc4\x81rsniedz 75 m vjl., pie Zenteriem. Pagastam rakstur\xc4\xabgas pla\xc5\xa1as, maz p\xc4\x81rveidotas un savdab\xc4\xabgas dabiskas teritorijas.\n_START_SECTION_\nV\xc4\x93sture\n_START_PARAGRAPH_\n1945. gad\xc4\x81 Mazsalacas pagast\xc4\x81 izveidoja Ramatas ciema padomi. 1954. gad\xc4\x81 Ramatas ciemam pievienoja Ziedi\xc5\x86u ciemu, 1965. gad\xc4\x81 - Mazsalacas lauku teritorijas Rai\xc5\x86a kolhoza teritoriju. 1971. gad\xc4\x81 kolhoza "Rosme" teritorija pievienota Ipi\xc4\xb7u ciemam, bet 1977. gad\xc4\x81 da\xc4\xbca Staiceles lauku teritorijas pievienota Ramatas ciemam. 1990. gad\xc4\x81 ciemu reorganiz\xc4\x93ja par pagastu. 2009. gad\xc4\x81 pagastu k\xc4\x81 administrat\xc4\xabvo teritoriju iek\xc4\xbc\xc4\x81va Mazsalacas novad\xc4\x81.\n_START_SECTION_\nApdz\xc4\xabvot\xc4\x81s vietas\n_START_PARAGRAPH_\nLiel\xc4\x81k\xc4\x81s apdz\xc4\xabvot\xc4\x81s vietas ir Ramata (pagasta centrs), V\xc4\x93rsis, Kundzi\xc5\x86i, Talcis, Nu\xc4\xb7is.'